
PARLAMENTUL ROMÂNIEI

CAMERA DEPUTAŢILOR 



	Comisia pentru agricultură, silvicultură, industrie alimentară şi servicii  specifice


	                             Bucureşti, 30.06.2009
          Nr.24/429


RAPORT 
asupra proiectului de Lege pentru 

 aprobarea Ordonanţei de urgenţă a Guvernului nr.39/2009 privind 

unele măsuri de creştere a suprafeţei contractate pentru irigaţii

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.39/2009 privind unele măsuri de creştere a suprafeţei contractate pentru irigaţii,  transmis cu adresa nr.PL. x 299 din 17 iunie 2009 şi înregistrat sub nr.24/403/18.06.2009. 

La întocmirea raportului, Comisia a avut în vedere avizele favorabile ale Consiliului Legislativ, Comisiei pentru administraţie publică şi amenajarea teritoriului şi al Comisiei pentru buget, finanţe şi bănci.
Proiectul de lege are ca obiect de reglementare creşterea resurselor financiare alocate de la bugetul de stat, pentru a se asigura apa de irigaţii cu costuri accesibile pentru beneficiari.
Proiectul de Lege pentru aprobarea Ordonanţei de urgenţă a Guvernului nr.39/2009 privind unele măsuri de creştere a suprafeţei contractate pentru irigaţii face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Marian Hoinaru, secretar de stat în cadrul Ministerului Agriculturii, Pădurilor şi Dezvoltării Rurale. 
La lucrările comisiei au fost prezenţi 26 de deputaţi, din totalul de 27 de deputaţi, membri ai comisiei.

Raportul Comisiei a fost adoptat, înregistrându-se 25 de voturi pentru şi o abţinere, în forma prezentată de Senat, în şedinţa din 25.06.2009
Proiectul de lege a fost adoptat de Senat în şedinţa din 9 iunie 2009.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.
        PREŞEDINTE,
             



     SECRETAR,

Prof. dr. Valeriu TABĂRĂ



               Vasile MOCANU
Consilier, Anton Păştinaru 

Expert, Ioana Goţa

